
RAPORT DE SPECIALITATE 

privind proiectul de hotărâre  pentru depunerea proiectului “Construirea de locuințe pentru tineri”



 	Având în vederea faptul că Primăria Municipiului Marghita dorește depunerea proiectului “Construirea de locuințe pentru tineri” finanțat prin Planul Național de Redresare și Reziliență, în cadrul apelurilor de proiecte PNRR/2022/C10, componenta 10 —Fondul local,
Luând în calcul:
- Ghidul specific privind regulile și condițiile aplicabile finanțării din fondurile europene 
aferente Planului național de redresare și reziliență în cadrul apelului de proiecte PNRR/2022/C10, componenta 10 —Fondul local, potrivit căruia perioada depunerii cererii de finanțare, data și ora de începere a depunerii de proiecte este 16 mai 2022, ora 10.00;
· obiectivele și încadrarea în categoria solicitanților de finanțare eligibili - Autoritățile și instituțiile publice locale: Unitățile Administrativ Teritoriale (UAT județ , municipiu reședință de județ, municipiu), Municipiul București și subdiviziunile administrativ-teritoriale ale acestuia (sectoarele Municipiului Bucureşti), definite conform Ordonanței de Urgență a Guvernului nr. 57/2019 privind Codul Administrativ, cu modificările şi completările ulterioare;
· ORDONANȚĂ DE URGENȚĂ nr. 124 din 13 decembrie 2021 privind stabilirea 
cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, respectiv normele metodologice de aplicare a prevederilor Ordonanţei de urgenţă a Guvernului nr. 124/2021.
· Anexele la cerere de finanţare aplicabile prezentului apel, PNRR/2022/C10, 
componenta 10 —Fondul local, pentru autorități și instituții publice locale - Hotărârea de aprobare a depunerii proiectului, inclusiv anexa privind descrierea sumară a investiţiei propusă a fi realizată prin proiect - în cazul Autorităților și instituțiilor publice locale: Hotărârea Consiliului local de aprobare pentru depunerea proiectului.
În Hotărârea sus-menţionată trebuie să fie inclusă valoarea maximă eligibilă a proiectului.

Prin prezentul apel de proiecte este sprijinită realizarea de investiții pentru susținerea unei transformări durabile urbane și rurale prin utilizarea soluțiilor verzi și digitale. 
Pentru obținerea finanțării, solicitantul și proiectul trebuie să respecte toate criteriile de eligibilitate, în termenele stabilite prin ghid Ghidului specific privind regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte PNRR/2022/C10, componenta 10 —Fondul local şi anexele la acesta. 
Activităţile eligibile ale proiectului prin ghidul mai sus menționat, se pot încadra în următoarele acţiuni: 
· Lucrări pentru amenajarea terenului, lucrări de demolare pentru eliberarea terenului pentru construcția de locuințe;
· Lucrări de construire și dotare a obiectivului de investiții;
· Proiectare și asistență tehnică;
· Asigurarea utilităților necesare obiectivului de investiții;
· Asigurarea stațiilor de încărcare a vehiculelor electrice;
· Alte cheltuieli (cote, taxe, avize, diverse și neprevăzute, organizare șantier);
· Echipamente ce se încadrează pe codul 055a - Alte tipuri de infrastructuri TIC (inclusiv resurse/echipamente informatice la scară mare, centre de date, senzori și alte echipamente wireless) care respectă criteriile de reducere a emisiilor de dioxid de carbon și criteriile de eficiență energetică (cu contribuție de 100% pe digital);

	Prezentul proiect de investiții constă în construirea de noi locuințe pentru tinerii din comunitățile marginalizate și grupurile vulnerabile, în concordanță cu dispozițiile Strategiei naționale a locuirii și ale planului de acțiune, aprobată în trimestrul II, 2022, și este însoțită de măsuri de promovare a integrării sociale și economice a categoriilor vizate. Locuințele nou-construite vor respecta obiectivul privind necesarul de energie primara cu cel puțin 20% mai mic decât cerința pentru cladirile al căror consum de energie este aproape egal cu zero, conform orientărilor naționale, ceea ce se va asigura prin certificate de performanță energetică.
Conform cartografierii comunităților marginalizate și a criteriilor de identificare a grupurilor vulnerabile din cadrul Strategiei Naționale a Locuirii, tinerii beneficiari vor satisface cumulativ condiția de a proveni dintr-o comunitate marginalizată / grup vulnerabil (conform prevederilor Legii asistenței sociale nr. 292/2011, respectiv Legea nr. 116/2002 privind prevenirea și combaterea marginalizării sociale), să aibă între 18 și 35 ani, un venit pe membru de familie sub salariul mediu lunar pe economie, să nu dețină o locuință / să nu fi deținut o locuință, să trăiască în prezent în condiții de locuire precare / supraaglomerate. Criteriile vor lua în considerare, de asemenea, dacă tinerii au unul sau mai mulți copii aflați în îngrijire/care locuiesc în gospodărie. De asemenea, în cadrul planului integrat de acțiune vor fi prezentate măsurile prin care va fi combătută segregarea socială.
Obiectivul acestei investiții este de a spori accesul la locuințe de calitate pentru tinerii aflați în dificultate.
[bookmark: _GoBack]Pornind de la cele 60 cereri pentru atribuirea unei locuințe depuse de către tinerii din grupurile vulnerabile din Municipiul Marghita și având în vedere teren domeniu privat pentru construirea acestora (în suprafață de 3.723 mp și identificat prin nr. cad. 105751 Marghita, teren domeniu privat al UAT Marghita,  fără sarcini în prezent ), prin proiectul de investiții este propusă construirea a:
28 locuințe x 56,40 mp x 794 Euro/mp fără TVA, +
32 locuințe x 48,15 mp x 794  Euro/mp fără TVA, 
Total 60 locuințe
rezultând valoarea totală a proiectului de 2 477 280,00 Euro fără TVA, 
adică 12 194 906,26 lei fără TVA, la cursul valutar de 1 euro=4,9227.

În consecință,
Valoarea maximă eligibilă a proiectului de 12 194 906,26  lei fără TVA
Valoare totală a bugetului proiectului:  12 194 906,26 lei fără TVA, din care:
· Contribuţie proprie: 0,00 lei
· Finanțare nerambursabilă:  12 194 906,26 lei fără TVA.

Valoarea eligibilă și nerambursabilă este în proporţie de 100% din valoarea totală a bugetului proiectului.
Durata de implementare a proiectului: 30 iunie 2026.

Luând în considerare:
- referatul de aprobare al Primarului Municipiului Marghita înregistrat cu nr. 5317/ 24.05.2022
- prevederile ORDINULUI pentru aprobarea Ghidului specific privind regulile și condițiile aplicabile finanțării din fondurile europene aferente Planului național de redresare și reziliență în cadrul apelului de proiecte PNRR/2022/C10, componenta 10 —Fondul local.

Consider oportună și de maximă importantă adoptarea unei hotărâri  pentru aprobarea depunerii spre finanţare a proiectului “Construirea de locuințe pentru tineri”, în cadrul PNNR  și de asemenea aprobarea următoarelor valori: 
Valoarea maximă eligibilă a proiectului de 12 194 906,26 lei fără TVA
Valoare totală a bugetului proiectului:  12 194 906,256 lei fără TVA, din care:
· Contribuţie proprie: 0,00 lei
· Finanțare nerambursabilă:  12 194 906,26 lei fără TVA.

Valoarea eligibilă și nerambursabilă este în proporţie de 100% din valoarea totală a bugetului proiectului.
Durata de implementare a proiectului: 30 iunie 2026.


								Arhitect Șef 
				 		    arh. Balog-Tecău Daniela-Maria      

